વિરેન્દ્ર સેમ સિંહનો જન્મ યુપીના બુલંદશહેર જિલ્લાના અનુપશહેર તાલુકાના બિચૌલા ગામમાં થયો હતો. તેમના પરદાદા અને પિતા જમીનદાર હતા. ત્યારબાદ તેમના પિતા બુલંદશહેરમાં વકીલ બન્યાં. વિરેન્દ્રએ પોતાનું શિક્ષણ બુલંદશહેરની એક સરકારી શાળામાં લીધું હતું. ત્યારબાદ તેમને અલિગઢ મુસ્લિમ યુનિવર્સિટીમાં પ્રવેશ મળ્યો હતો. પરંતુ વિરેન્દ્રનાં નસીબમાં કંઇક બીજું જ લખાયું હતું. હોકીના સારા ખેલાડી હોવાને કારણે તેમને પંજાબ યુનિવર્સિટીમાં એન્જિનિયરિંગમાં પ્રવેશની ઓફર કરવામાં આવી. પરંતુ વિરેન્દ્ર માટે તે નિર્ણય લેવો કપરો હતો. તેમણે યોરસ્ટોરીને જણાવ્યું, "હું ભણવામાં બહુ સારો નહોતો તેથી હું એવી અસમંજસમાં હતો કે હું એન્જિનિયરિંગનું ભણતર પૂરૂં કરી શકીશ કે નહીં."